ไฟแนนซ์ทูเดย์
อากาศหนาวมาเยือนแบบนี้ ใครก็อยากไปแอ่วเหนือ ไม่ว่าจะเป็นการประชุมคณะรัฐมนตรี (ครม.)
16 ธ.ค. 2554

อากาศหนาวมาเยือนแบบนี้ ใครก็อยากไปแอ่วเหนือ ไม่ว่าจะเป็นการประชุมคณะรัฐมนตรี (ครม.) 
ที่มีแผนจะจัด ครม.สัญจรเดือนละครั้ง เพื่อกระตุ้นการท่องเที่ยว ประเดิมนัดแรก 16 ม.ค. 2555 ที่ จ.เชียงใหม่ 




...ด้านกระทรวงการคลังก็ไม่น้อยหน้า เพราะโครงการเพชรวายุภักษ์สัญจร ครั้งที่ 4 ที่จะจัดขึ้นในวันที่ 2223 ธ.ค. ก็มีแผนจะจัดที่ จ.เชียงใหม่ เหมือนกันเจ้า แต่คาดว่างานนี้โต้โผ้ใหญ่น่าเป็น อ้ายบุญทรง เตริยาภิรมย์ รมช.คลัง ในฐานะที่เป็นเจ้าบ้านน่าจะเตรียมการต้อนรับเป็นอย่างดี 
...มาที่คดีบึ้มสำนักงานสลากฯ 6 ธ.ค. ใครจะว่าเป็นเพราะเส้นสายทางการเมืองก็แล้วแต่ แต่คนวงในสำนักงานสลากฯ แย้มว่าเรื่องนี้น่าจะเกี่ยวกับการบอกเลิกโควตาสลากฯ ของมูลนิธิทหารผ่านศึกที่สิ้นสุดไปเมื่องวดเดือน พ.ย.ที่ผ่านมา จึงทำให้กลุ่มผู้ที่เสียประโยชน์จากการถูกเรียกกินหัวคิวจากการต่อโควตาสมัยผู้อำนวยการคนก่อน เกิดอารมณ์เสีย ก็เลยอยากจะขู่บ้างอะไรบ้าง งานนี้ต้องมารอลุ้นดูว่าโควตาสลากฯ ล็อตนี้จะตกถึงมือใครต่อไป 
...ทิ้งท้ายที่งานสัมมนาเรื่องบทบาทใหม่ของกรมธนารักษ์ ปรากฏว่า นริศ ชัยสูตร อธิบดีกรมธนารักษ์คนล่าสุด สั่งติวเข้มข้าราชการกรมธนารักษ์ใหม่ต้องวิสัยทัศน์กว้างไกล แถมไอเดียเจ๋ง เตรียมเปิดหลักสูตรการจัดการบริหารทรัพย์สินภาครัฐติวเข้มคนธนารักษ์ รวมถึงเสนอแนวคิดเรื่องการทำยุทธศาสตร์ในเชิงรุก เพราะเป็นเรื่องที่ไม่น่าเชื่อว่ากรมธนารักษ์ไม่เคยทำแผนยุทธศาสตร์มานานถึง 12 ปีแล้ว อีกทั้งยังเห็นควรให้มีการพัฒนาระบบไอทีที่ล้าหลังให้นำไปใช้พัฒนากับระบบประเมินราคาที่ดินได้ โอ้ว...ฟังแล้วเคลิ้มอะ 
หวังว่า นริศ จะเต็มที่กับการพัฒนากรมแห่งนี้ เพราะที่ผ่านมาอธิบดีหลายคนก็แค่แวะมาพักทำงานที่นี่แล้วก็ไป ทำให้การบริหารนโยบายขาดความต่อเนื่องอย่างที่รู้ๆ กัน